**Ministru kabineta noteikumu projekta “Grozījums Ministru kabineta 2009. gada 27. oktobra noteikumos Nr. 1250 “Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2016. gada 28. jūnija sēdē, izskatot Ekonomikas ministrijas izstrādāto “Informatīvo ziņojumu “Par mājokļu atbalsta programmas turpmāko darbību” (turpmāk – Informatīvais ziņojums), uzdots Tieslietu ministrijai sagatavot un tieslietu ministram iesniegt izskatīšanai 2016. gada 5. jūlija Ministru kabineta sēdē Ministru kabineta noteikumu projektu par grozījumiem Ministru kabineta 2009. gada 27. oktobra noteikumos Nr. 1250 “Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā”. Dotais uzdevums paredz izstrādāt regulējumu, kas noteic, ka nekustamajiem īpašumiem mājokļu programmas ietvaros, kuru vērtība nepārsniedz 100 000 *euro*, valsts nodevas likme tiek saglabāta 0,5 % apmērā. Savukārt nekustamajiem īpašumiem mājokļu programmas ietvaros, kuru vērtība pārsniedz 100 000 *euro*, valsts nodeva par nekustamo īpašumu tiek noteikta 500 *euro* plus 2% no nekustamā īpašuma vērtības, kas pārsniedz 100 000 *euro.* |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts atbalsta programmas realizācijā ir iesaistījušās visas hipotekārajā kreditēšanas tirgū nozīmīgākās komercbankas, tostarp organizējot intensīvas reklāmas kampaņas. Kā norādīts Informatīvajā ziņojumā programmai ir būtiska ietekme uz hipotekārās kreditēšanas tirgu kopumā. No Informatīvajā ziņojumā ietvertās informācijas izriet, ka 2016. gada I ceturksnī mājokļu galvojumu īpatsvars, salīdzinot pret 2015. gada IV ceturksni pieauga par 35 %, turpretim, piemēram, 2015. gada III ceturksnī, salīdzinot ar 2015. gada II ceturksni, pieauga par 43 %. 2015. gada IV ceturksnī mājokļu galvojumi ir piesaistīti trešajai daļai jeb 33% no jauna izsniegto kredītu apjoma mājokļa iegādei, remontam un rekonstrukcijai, savukārt 2016. gada I ceturksnī – 50% no kopējo aizdevumu skaita. Tāpat Informatīvajā ziņojumā secināts, ka pieaugošais piešķirto galvojumu skaits varētu būt izskaidrojams arī ar Ministru kabineta 2015. gada 3. novembra noteikumos Nr.626 “Grozījumi Ministru kabineta 2009. gada 27. oktobra noteikumos Nr. 1250 “Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā” ietverto regulējumu, kas ieviesa samazinātu valsts nodevas likmi nekustamajam īpašumam, kas iegūts, izmantojot normatīvajos aktos paredzēto valsts sniegto palīdzību dzīvojamās telpas iegādei vai būvniecībai. Līdz šim brīdim mājokļu atbalsta programmai kopējais novirzītais finansējums sasniedzis 3 527 358,71 *euro,* dodot iespēju piešķirt mājokļu galvojumus par kopējo summu 14 109 434,84 *euro*. Minētais apjoms galvojumu piešķiršanā ir jau pilnībā sasniegts. Turklāt Ekonomikas ministrijas budžeta programmā 33.00.00 „Ekonomikas attīstības programma” ieskaitīto līdzekļu apjoms šajā gadā ievērojami samazinājies, tāpat strauji ir samazinājies izsniegto termiņuzturēšanās atļauju skaits, kas rada problēmas finansēt mājokļu galvojumu programmu. Informatīvajā ziņojumā norādīts, ka nākotnē nav sagaidāmi ievērojami ienākumi no termiņuzturēšanās atļaujām. Ievērojot minēto, tā kā ar šobrīd pieejamo finansējumu nav iespējams nodrošināt galvojumu izsniegšanu visām personām, kā viens no Ministru kabineta 2016. gada 28. jūnija sēdē atbalstītajiem galvojumu piešķiršanas ierobežošanas risinājumiem izvēlēts veikt grozījumus Ministru kabineta 2009. gada 27. oktobra noteikumos Nr. 1250 “Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā”. Ievērojot minēto, izstrādāts Ministru kabineta noteikumu projekts “Grozījumi Ministru kabineta 2009. gada 27. oktobra noteikumos Nr. 1250 “Noteikumi par valsts nodevu par īpašuma tiesību un ķīlas tiesību nostiprināšanu zemesgrāmatā”” (turpmāk – Noteikumu projekts), kas paredz, ka valsts nodevu par īpašuma tiesību nostiprināšanu zemesgrāmatā personai, kura nekustamo īpašumu iegūst normatīvajos aktos noteiktās valsts sniegtās palīdzības dzīvojamās telpas iegādei vai būvniecībai ietvaros, par pirmo nekustamo īpašumu šo noteikumu 5.1. apakšpunktā minētajos gadījumos nosaka:7.11. 0,5 % apmērā no nekustamā īpašuma vērtības (*euro*), ja nekustamā īpašuma vērtība nepārsniedz 100 000 *euro*;7.12. 500 *euro* plus 2% no nekustamā īpašuma vērtības, kas pārsniedz 100 000 *euro*.”Saskaņā ar likuma „Par nodokļiem un nodevām” 11. panta otro daļu valsts nodeva, cita starpā, ir maksājama par valsts sniegto nodrošinājumu, konkrēti, par īpašuma tiesību un ķīlas tiesību nostiprināšanu zemesgrāmatā. Vienlaikus minētā likuma 1. panta 2. punktā sniegts jēdziena „valsts nodeva” skaidrojums, nosakot, ka valsts nodeva ir obligāts maksājums valsts budžetā vai šajā likumā noteiktajos gadījumos pašvaldības budžetā par valsts vai pašvaldības institūcijas veicamo darbību, kas izriet no šīs institūcijas funkcijām. Ievērojot minēto, valsts nodevas maksāšanas pienākums, tāpat kā nodokļa maksāšanas pienākums, ir publiski tiesisks, kas tiek noteikts individuāli, proti, nostiprinājuma lūguma izskatīšanas laikā, izvērtējot konkrētās personas pienākumu maksāt valsts nodevu un tās apmēru, ņemot vērā dažādu faktisko apstākļu pārbaudi (*sk. salīdz. Augstākās tiesas Senāta 2011. gada 14. novembra spriedums lietā SKA-490/2011[[1]](#footnote-1)*). Ievērojot minēto, Noteikumu projektā minētais regulējums būs piemērojams attiecībā uz tiem gadījumiem, kad nostiprinājuma lūgums īpašuma tiesību nostiprināšanai tiek iesniegts sākot ar regulējuma spēkā stāšanās dienu. Jāatzīmē, ka regulējums attiecināms uz valsts sniegtās palīdzības dzīvojamās telpas iegādei vai būvniecībai ietvaros iegūtu pirmo nekustamo īpašumu. Nereti ar vienu pirkuma līguma priekšmetu tiek iegūts gan dzīvokļa īpašums un tā sastāvā ietilpstošā kopīpašuma domājamā daļa no dzīvojamās mājas, gan domājamā daļa no atsevišķā nodalījumā ierakstītās nedzīvojamās telpu grupas, piemēram, pazemes autostāvvietas, gan arī kopīpašuma domājamā daļa no zemes, uz kuras atrodas dzīvojamā māja. Šādā gadījumā samazinātā valsts nodevas likme piemērojama pirmajam (jeb vienam no) nekustamajam īpašumam, piemēram, dzīvokļa īpašumam, kas tiek iegūts valsts atbalsta ietvaros.  |
| 3. | Projekta izstrādē iesaistītās institūcijas | Nav attiecināms. |
| 4. | Cita informācija | Nav. |
|  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras iegādājas nekustamo īpašumu valsts sniegtās palīdzības dzīvojamās telpas iegādei vai būvniecībai ietvaros. |
| 2. | Tiesiskā regulējuma ietekme uz tautsaimniecību un administratīvo slogu | Regulējumam ir šāda ietekme uz valsts nodevas apmēra izmaiņām:

|  |  |  |  |  |
| --- | --- | --- | --- | --- |
| **Nekustamā īpašuma vērtība** *(euro)* | **Valsts nodeva par īpašuma tiesību nostiprināšanu zemesgrāmatā bez mājokļu atbalsta programmas – 2%** *(euro)* | **Valsts nodevas apmēra noteikšanas kārtība** | **Valsts nodeva par īpašuma tiesību nostiprināšanu zemesgrāmatā ar mājokļu atbalsta programmu – 0.5%** (*euro)* | **Starpība - atlaide** *(euro)* |
| **30 000** | 600 | **0,5 % apmērā no nekustamā īpašuma vērtības** | 150 | 450 |
| **40 000** | 800 | 200 | 600 |
| **50 000** | 1 000 | 250 | 750 |
| **70 000** | 1 400 | 350 | 1 050 |
| **80 000** | 1 600 | 400 | 1 200 |
| **90 000** | 1 800 | 450 | 1 350 |
| **100 000** | 2 000 | 500 | 1 500 |
| **150 000** | 3 000 | **500 *euro* plus 2% no nekustamā īpašuma vērtības, kas pārsniedz 100 000 *euro*** | **1500** | **1500** |
| **200 000** | 4 000 | **2500** | **1500** |
| **250 000** | 5 000 | **3500** | **1500** |
| **300 000** | 6 000 | **4 500** | **1500** |

  |
| 3. | Administratīvo izmaksu monetārs novērtējums | Noteikumu projekts šo jomu neskar.  |
| 4. | Cita informācija | Nav. |
|  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | Turpmākie trīs gadi (*euro*) |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |   |   |   |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |
| 1.2. valsts speciālais budžets |   |   |   |   |   |
| 1.3. pašvaldību budžets |   |   |   |   |   |
| 2. Budžeta izdevumi: |   |   |   |   |   |
| 2.1. valsts pamatbudžets |   |   |   |   |   |
| 2.2. valsts speciālais budžets |   |   |   |   |   |
| 2.3. pašvaldību budžets |   |   |   |   |   |
| 3. Finansiālā ietekme: |   |   |   |   |   |
| 3.1. valsts pamatbudžets |   |   |   |   |   |
| 3.2. speciālais budžets |   |   |   |   |   |
| 3.3. pašvaldību budžets |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |   |   |   |   |
|   |   |   |   |
|   |   |   |   |
| 5. Precizēta finansiālā ietekme: | X |   |   |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav iespējams noteiktietekmi uz valsts budžetu, jo personu, kuras nekustamo īpašumu iegādājas valsts sniegtās palīdzības dzīvojamās telpas iegādei vai būvniecībai ietvaros, skaits var mainīties no pieejamā finansējuma galvojuma programmas īstenošanai.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Netiek plānota, jo Noteikumu projekta izstrāde tiešā veidā izriet no iepriekš pieņemta Ministru kabineta lēmuma, kas pieņemts, balstoties uz Ekonomikas ministrijas izstrādāto Informatīvo ziņojumu. |
| 2. | Sabiedrības līdzdalība projekta izstrādē | Noteikumu projekts šo jomu neskar. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpilde notiks esošo valsts institūciju ietvaros. Ar nekustamiem īpašumiem saistīto tiesību nostiprināšanu veic zemesgrāmatu nodaļas. Noteikumu projektu izpilde tiks īstenota, zemesgrāmatu nodaļas tiesnešiem piemērojot Noteikumu projektu. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts funkcijas un uzdevumi netiek paplašināti vai sašaurināti. Saistībā ar Noteikumu projekta izpildi jaunas institūcijas netiek radītas. Noteikumu projekta izpildi var nodrošināt esošo institūciju ietvaros ar pieejamiem resursiem. |
| 3. | Cita informācija | Nav. |

Anotācijas IV un V sadaļa – Noteikumu projekts šīs jomas neskar.

Iesniedzējs:

tieslietu ministrs Dzintars Rasnačs

29.06.2016, 08:27

1404

K. Miļevska

67036813; Kristine.Milevska@tm.gov.lv

1. http://at.gov.lv/files/uploads/files/archive/department3/2011/490-ska-2011.doc [↑](#footnote-ref-1)